CELEX: 32014D0356
Language: hu
Date: 2014-06-12 00:00:00
Title: 2014/356/EU: A Bizottság végrehajtási határozata ( 2014. június 12. ) a 2012/138/EU végrehajtási határozatnak az Anoplophora chinensis (Forster) behurcolásának és terjedésének megakadályozása érdekében, meghatározott növények Unió területére való behozatalának és Unión belüli szállításának feltételei tekintetében történő módosításáról (az értesítés a C(2014) 3798. számú dokumentummal történt)

14.6.2014   
            
            
               HU
            
            
               Az Európai Unió Hivatalos Lapja
            
            
               L 175/38
            
         A BIZOTTSÁG VÉGREHAJTÁSI HATÁROZATA
   (2014. június 12.)
   a 2012/138/EU végrehajtási határozatnak az Anoplophora chinensis (Forster) behurcolásának és terjedésének megakadályozása érdekében, meghatározott növények Unió területére való behozatalának és Unión belüli szállításának feltételei tekintetében történő módosításáról
   
      
         (az értesítés a C(2014) 3798. számú dokumentummal történt)
      
   
   
      (2014/356/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésének negyedik mondatára,
   mivel:
   
               (1)
            
            
               A 2012/138/EU bizottsági végrehajtási határozat (2) engedélyezi olyan növényeknek az Unióba való behozatalát, amelyeket az exportot megelőzően legalább két éven keresztül Anoplophora chinensistől (Forster) (a továbbiakban: meghatározott szervezet) mentesnek nyilvánított termőhelyen termesztettek.
            
         
               (2)
            
            
               A Kína által szolgáltatott információkból az derül ki, hogy azok a növények, amelyek két évnél fiatalabbak és amelyeket teljes életciklusuk alatt nem károsítótól mentes területen lévő, de a meghatározott szervezettől mentesnek nyilvánított termőhelyen termesztettek, nem jelentik a meghatározott szervezet behurcolásának többletkockázatát. Ezért helyénvaló engedélyezni az ilyen növények importját.
            
         
               (3)
            
            
               Helyénvaló engedélyezni az ilyen növények más harmadik országokból történő behozatalát és Unión belüli szállítását is.
            
         
               (4)
            
            
               A 2012/138/EU határozat I. mellékletét ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak a Növényegészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2012/138/EU végrehajtási határozat I. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2014. június 12-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 169., 2000.7.10., 1. o.
   
   
      (2)  A Bizottság 2012. március 1-jei 2012/138/EU végrehajtási határozata az Anoplophora chinensis (Forster) Unióba történő behurcolásának és Unión belüli terjedésének megelőzését célzó sürgősségi intézkedésekről (HL L 64., 2012.3.3., 38. o.).
   
      MELLÉKLET
      A 2012/138/EU végrehajtási határozat I. melléklete a következőképpen módosul:
      
                  1.
               
               
                  Az 1. szakasz a következőképpen módosul:
                  
                              a)
                           
                           
                              az A rész 1. bekezdésének b) pontjában a bevezető mondat helyébe a következő szöveg lép:
                              
                                          „b)
                                       
                                       
                                          a növényeket az exportot megelőzően legalább két éven keresztül, vagy két évnél fiatalabb növények esetében teljes életciklusuk alatt – a növény-egészségügyi intézkedésekre vonatkozó nemzetközi szabványoknak megfelelően – az Anoplophora chinensis (Forster) károsítótól mentesnek nyilvánított termőhelyen termesztették:”;
                                       
                                    
                        
                              b)
                           
                           
                              a B rész 1. bekezdésének b) pontjában a bevezető mondat helyébe a következő szöveg lép:
                              
                                          „b)
                                       
                                       
                                          a növényeket az exportot megelőzően legalább két éven keresztül, vagy két évnél fiatalabb növények esetében teljes életciklusuk alatt – a növény-egészségügyi intézkedésekre vonatkozó nemzetközi szabványoknak megfelelően – az Anoplophora chinensis (Forster) károsítótól mentesnek nyilvánított termőhelyen termesztették:”.
                                       
                                    
                        
            
                  2.
               
               
                  A 2. szakasz 1. bekezdése bevezető mondatának helyébe a következő szöveg lép:
                  
                              „1.
                           
                           
                              Az Unión belüli körülhatárolt területekről származó meghatározott növények (1) csak abban az esetben szállíthatók az Unión belül, ha a 92/105/EGK bizottsági irányelvnek (2) megfelelően kitöltött és kiadott növényútlevél kíséri őket, és ha a növényeket a szállítást megelőzően legalább két éven keresztül, vagy két évnél fiatalabb növények esetében teljes életciklusuk alatt olyan termőhelyen termesztették:”.